b'\n_START_ARTICLE_\nTrepetlikov turek\n_START_SECTION_\nOpis\n_START_PARAGRAPH_\nTrepetlikov turek je goba, podobna vsem turkom, s klobukom oran\xc5\xbene ali ope\xc4\x8dno rjave barve in ko\xc5\xbeico, ki gre prek roba. Klobuk pri odraslih gobah meri v premeru od 6 do 15 cm. Pri mladih gobah je sprva okrogel, kasneje pa postane vzbo\xc4\x8den in se na koncu zravna in postane blazinast. Himenij je sestavljen iz drobnih, okroglih cevk in je sprva belkast, kasneje pa siv. Trosni prah je vretenast in olivno zelen._NEWLINE_Bet je valjast, poln in trd, visok od 8-20 cm in dose\xc5\xbee premer od 1 do 2,5 cm. Pokrit je z luskicami rjave barve, ki pri starih primerkih dobijo \xc4\x8drnikaste konice._NEWLINE_Meso je belo, na prerezu sprva rahlo lilasto, kasneje pa po\xc4\x8drni.\n_START_SECTION_\nRaz\xc5\xa1irjenost in uporabnost\n_START_PARAGRAPH_\n\xc5\xbde ime pove, da ta gobja vrsta raste samo pod trepetlikami, in sicer od poletja in do pozne jeseni. Pri nas je dokaj pogost, ljudje pa ga nabirajo za razli\xc4\x8dne gobje jedi. Pred uporabo ga je potrebno prekuhati, saj surov povzro\xc4\x8da zmerno zastrupitev prebavil.'